
R E F E R A T
privind aprobarea contractului de asociere dintre Municipiul Timişoara şi Academia Română pentru tipărirea cărţii „Imaginile Banatului Românesc. Fragmente dintr-o istorie regională cu valenţe europene”
Conform adresei nr. SC 2007- 015685/ 09.07.2007 prin care membrii Comisiei de Cultură a  CLT solicită redactarea de către Biroul Relaţii Publice, Învăţământ, Cultură, Sport a proiectelor de hotărâre de consiliu local pentru asocierea Consiliului Local Timişoara cu asociaţii/organizaţii care au depus proiecte culturale de interes local şi conform adresei nr. SC2007- 27323/ 04.12.2007                            prin care Academia Română filiala Timişoara solicită suma de 5000 lei pentru cofinanţarea tipăririi a 350 de exemplare din volumul „Imaginile Banatului Românesc. Fragmente dintr-o istorie regională cu valenţe europene”, propunem aprobarea contractului de asociere dintre Municipiul Timişoara şi Academia Română filiala Timişoara pentru tipărirea acestei cărţi.
Volumul de studii „Imaginile Banatului Românesc. Fragmente dintr-o istorie regională cu valenţe europene” este foarte bine documentat şi este realizat prin cooperarea a 17 profesori , doctori şi doctoranzi din Timişoara, din România şi de la School of Slavonic and East European Studies din Londra. Studiile aduc contribuţii importante la descoperirea şi înţelegerea trecutului comunităţilor religioase: ortodoxă, catolică, reformată şi mozaică, la analiza şi interpretarea regimurilor politice şi ale ideologiilor lor, la descoperirea diversităţii culturale a Banatului şi la definirea istoriei sale în context românesc şi european. Volumul va apărea sub egida Academiei Române, înaltul for ştiinţific al statului acceptând editarea în propria editură. Condiţiile grafice vor fi deosebite, volumul urmând să devină o carte de referinţă pentru mai buna cunoaştere a oraşului Timişoara şi a regiunii Banat.
Prin urmare, propunem alocarea sumei de 5.000 lei de la bugetul local, din Subcap.67.02.05.50 "Alte acţiuni culturale " pentru acest proiect.

Alăturat anexăm toate documentele depuse pentru susţinerea proiectului de hotărâre de consiliu. 

